《天星湖上歌似吴泰然》
元代·黄玠

秀州孤城悬斗口，中有湖水藏天星。龙飞已去迹犹在，灵宫故是白玉京。

题诗欲寄羡门子，问讯或过茅初成。交梨火枣如可得，与尔相见夫容城。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。